Але мала хто ведае насамрэч, як мастак прыйшоў да таго ці іншага выніку, ствараючы сваю работу. Як, якім чынам у яго нарадзілася думка, ідэя, скажам, карціны? Чаму ён выбраў менавіта такую, а не іншую кампазіцыю, пластычную структуру, “колерамузыку”, вобразную сістэму? І наогул: што ён хацеў сказаць свету сваім творам? І ці заўсёды працэс работы над палатном ішоў так, як было задумана ў галаве? Ці з’яўляліся нечаканыя перашкоды і замінкі ў рэалізацыі першапачатковай задумы? І нарэшце: з якім пачуццём аўтар пасля заканчэння “праведнай працы” ставіць на палатне свой подпіс-аўтограф?